Hvor mange insekter er der egentlig i luften her i landet? Og hvilke arter drejer det sig om? Det får man chancen for at være med til at undersøge, forudsat man råder over en bil og befinder sig i Danmark i hvert fald noget af sommeren.

Det drejer sig om to forskellige projekter, Insektmobilen og Insectcount.

Baggrunden er, at fuglene i landbrugslandet er gået stærkt tilbage i de seneste årtier. Det kan blandt andet skyldes mangel på mad i form af insekter. I hvert fald er flere fuglearter, som især lever af store insekter, næsten forsvundet fra Danmark.